***1. Kompetencija pismenosti***

Učenik/Učenica:

**2.1.1.** Primjenjuje standarde jezika u čitanju i pisanju (čita literarne i neliterarne tekstove uz razumijevanje pisanih informacija; piše tekstove na osnovu datih podataka);

**2.1.2.** Primjenjuje funkcionalno gramatiku i pravopis u pisanju i govoru;

**2.1.3.** Koristi termine iz različitih oblasti, povećavajući broj riječi u vokabularu;

**2.1.4.** Identifikuje i tumači pojmove, osjećanja, činjenice, mišljenja i stavove u usmenom i pisanom obliku

**2.1.5.** Prilagođava verbalnu interakciju, različite stilove i registre jezika kontekstu;

**2.1.6.** Komunicira usmeno i pisano u raznim situacijama, prilagođavajući sopstvenu komunikaciju potrebama situacije i uz upotrebu odgovarajućeg vokabulara i digitalnih tehnologija;

**2.1.7.** Pronalazi, procjenjuje, obrađuje i prezentuje podatke i informacije iz različitih izvora;

**2.1.8.** Koristi informacije i podatke da argumentuje svoje tvrdnje upotrebljavajući digitalne tehnologije za obradu teksta, prezentaciju, pretraživanje i obradu podataka i informacija;

**2.1.9.** Kritički izražava mišljenje, razlikuje činjenice od subjektivnog mišljenja i prepoznaje lažne vijesti;

**2.1.10.** Učestvuje kritički u konstruktivnom dijalogu, koristeći atribute dobrog govora (npr. vokabular primjeren situaciji, primjeren govor koji uključuje svrsishodnost, preciznost, jasnoću govora i sl.) iskazujući interes za interakciju s drugima;

**2.1.11.** Iskazuje svijest o uticaju jezika na druge uvažavajući sopstvene i emocije drugih, uzdržavajući se od verbalnog napada i povređivanja drugih.

***2. Kompetencija višejezičnosti***

Učenik/Učenica:

**2.2.1.** Koristi vokabular, gramatičke norme, osnovne vrste verbalne interakcije i registre prvog stranog jezika (po pravilu engleskog) na nivou A2 Zajedničkog evropskog referentnog okvira za jezike;

**2.2.2.** Koristi vokabular i osnovne gramatičke norme drugog stranog jezika na nivou A1 Zajedničkog evropskog referentnog okvira za jezike;

**2.2.3.** Analizira specifičnosti stranih jezika uključujući društvene konvencije;

**2.2.4.** Sluša, čita, govori i piše prvi strani jezik (po pravilu engleski) na nivou A2 Zajedničkog evropskog referentnog okvira za jezike;

**2.2.5.** Sluša, čita, govori i piše drugi strani jezik na nivou A1 Zajedničkog evropskog referentnog okvira za jezike;

**2.2.6.** Koristi različite komunikacijske situacije i izvore za učenje različitih jezika (npr. Internet, on-line kursevi, e-kvizovi, e-testovi, filmovi, muzika, komunikacija preko socijalnih mreža i sl.);

**2.2.7.** Demonstrira pozitivan stav prema drugim jezicima i kulturama, ispoljavajući interes za njihovo proučavanje;

**2.2.8.** Uočava ulogu službenog jezika/jezikâ kao zajedničkog okvira za interakciju.

***3. Matematička kompetencija i kompetencija u nauci, tehnologiji i inženjerstvu***

Učenik/Učenica:

**2.3.1.** Koristi matematičke operacije s realnim brojevima, osnovne matematičke pojmove i koncepte predstavljajući objekte, ideje i postupke riječima, crtežima, dijagramima, grafikonima, brojevima i simbolima;

**2.3.2.** Koristi osnovne principe održanja i matematičke jednakosti za opisivanje procesa i zakonitosti u realnom svijetu prepoznajući primjenu nauke u tehnologiji;

**2.3.3.** Upoređuje objašnjenja prirodnih pojava kroz istoriju procjenjujući značaj naučnih otkrića za razvoj tehnologije, medicine i društva;

**2.3.4.** Analizira strukturu i svojstva žive i nežive prirode i njihovu povezanost;

**2.3.5.** Procjenjuje prednosti i mane opšteprihvaćenih tehnologija prepoznajući značaj moralnih pitanja za njihovu primjenu i razvoj;

**2.3.6.** Primjenjuje proporcionalnost, razmjeru i procentni račun u svakodnevnim životnim situacijama;

**2.3.7.** Analizira bitna svojstva objekata, pojava i procesa i predstavlja ih kao promjenljive kojima pridružuje numeričke vrijednosti;

**2.3.8.** Provjerava jednostavne matematičke tvrdnje i zaključke, vrednovanjem logičkih iskaza na kojima se oni zasnivaju;

**2.3.9.** Izvodi jednostavne eksperimente i izvještava o toku, rezultatima i zaključcima koristeći i podešavajući mjerne instrumente i vodeći računa o greškama u mjerenju;

**2.3.10.** Prikuplja, klasifikuje i organizuje empirijske podatke po traženim kriterijumima;

**2.3.11.** Razlikuje naučna znanja od laičkog vjerovanja;

**2.3.12.** Objašnjava karakteristike tehnoloških procesa i razvoj medicine koji su značajno uticali na razvoj čovječanstva;

**2.3.13.** Usvaja naučnu istinu izvodeći dokaze prirodnih zakona;

**2.3.14.** Objašnjava potrebu da se posmatranja i eksperimenti izvode u kontrolisanim uslovima koji omogućavaju da se metod rada i rezultati provjeravaju;

**2.3.15.** Upoređuje moguće koristi i štete od upotrebe različitih mašina i prirodnih resursa, vodeći računa o bezbjednosti ljudi i zaštiti životne sredine.

**4. Digitalna kompetencija**

Učenik/učenica:

**2.4.1.** Objašnjava primjenu digitalnih tehnologija analizirajući mogućnosti, ograničenja, efekte i rizike njihove upotrebe;

**2.4.2.** Bira digitalne uređaje, alate i softvere primjenjujući opšte principe, mehanizme i logiku njihovih funkcija;

**2.4.3.** Analizira i upoređuje validnost i pouzdanost različitih izvora podataka, informacija i digitalnog sadržaja;

**2.4.4.** Primjenjuje različite načine zaštite i dijeljenja sopstvenih ličnih podataka i privatnosti u digitalnom okruženju, štiteći sebe i druge od opasnosti

**2.4.5.** Koristi različite vidove digitalne komunikacije, uključujući socijalne mreže, u svrhu postizanja etičnih ličnih i društvenih ciljeva;

**2.4.6.** Kreira i dijeli digitalni sadržaj i materijale (npr. tekst, tabele, grafički prikaz, slika, prezentacija, audio i video materijal...) koristeći uređaje servise, aplikacije i digitalnu tehnologiju za obradu, adaptaciju i pohranjivanje podataka;

**2.4.7.** Napredno pretražuje, čuva i koristi informacije i sadržaje u digitalnom obliku koristeći jednostavnu zaštitu;

**2.4.8.** Koristi digitalno-komunikacione tehnologije i inovacije na konstruktivan i promišljen način;

**2.4.9.** Demonstrira ponašanje u internet zajednici (netiquette) u skladu sa pravilima koja se odnose na korišćenje i sigurnost digitalnih uređaja, aplikacija i softvera.

***5. Lična, socijalna i kompetencija učiti kako učiti***

Učenik/Učenica:

**2.5.1.** Dosljedno primjenjuje opšteprihvaćeni kodeks ponašanja i pravila efikasne komunikacije prilagođene situaciji;

**2.5.2.** Objašnjava preporuke za očuvanje fizičkog i mentalnog zdravlja sebe i drugih;

**2.5.3.** Upravlja svojim procesom učenja uz povremenu podršku, unapređujući ga mijenjanjem plana ili pristupa;

**2.5.4.** Objašnjava značaj razvoja kompetencija za napredak u učenju i lični rast;

**2.5.5.** Analizira dostupne mogućnosti za obrazovanje, obuku i karijeru;

**2.5.6.** Primjenjuje samorefleksiju za učenje, lični rast i razvoj uz podršku;

**2.5.7.** Fokusirano rješava probleme u učenju, ličnom i socijalnom razvoju;

**2.5.8.** Argumentuje izneseno mišljenje i stavove;

**2.5.9.** Planira samostalno učenje, učenje sa drugima i traženje podrške kada je to prikladno i efikasno;

**2.5.10.** Demonstrira istrajnost u postizanju rezultata u učenju;

**2.5.11.** Samovrednuje proces učenja i dostignute rezultate i procjenjuje ostvareni napredak;

**2.5.12.** Dijeli znanje i sopstvena iskustva s drugima;

**2.5.13. A**nalizira različita zanimanja i mogućnosti sopstvenog karijernog puta planirajući izbor profesije i nastavak školovanja;

**2.5.14.** Procjenjuje promjenljive uslove učenja i života i prilagođava im se, uz promišljanje i savjetovanje;

**2.5.15.** Konstruktivno komunicira i sarađuje s drugima iskazujući samopouzdanje, osjećaj empatije, fleksibilnost u komunikaciji i mogućnost pronalaska kompromisa;

**2.5.16.** Promoviše pozitivne vrijednosti o ličnoj, društvenoj, emocionalnoj i fizičkoj dobrobiti i saradnji, asertivno i dosljedno;

**2.5.17.** Demonstrira motivisanost, samopouzdanje i otpornost na prepreke za svoj uspjeh u učenju;

**2.5.18.** Promoviše vrijednosti prevazilaženja problema i pronalaženja odgovora na izazove i ostvarenosti prema promjenama;

**2.5.19.** Primjenjuje prethodno učenje i životna iskustava u učenju i životnim situacijama.

***6. Građanska kompetencija***

Učenik/Učenica:

**2.6.1.** Procjenjuje pojmove, pojave, ulogu i značaj pojedinca, društvenih grupa, organizacije i ustanove na društvene procese;

**2.6.2.** Upoređuje vrijednosti u društvu u kojem živi sa vrijednostima Evropske unije koje se odnose na demokratiju, jednakost, poštovanje propisanih pravila u društvu, prava pripadnika manjina i drugo;

**2.6.3.** Procjenjuje aktuelne događaje u odnosu na ključne događaje: nacionalne, evropske i svjetske istorije;

**2.6.4.** Analizira razvoj društvenih i političkih pokreta, njihove ciljeve i vrijednosti;

**2.6.5.** Razlikuje uzroke i posljedice klimatskih promjena, promjena biodiverziteta i demografskih promjena na lokalnom i globalnom nivou;

**2.6.6.** Objašnjava značaj evropskih integracija i pristupanja Evropskoj uniji poštujući različitosti i kulturne identitete drugih;

**2.6.7.** Upoređuje osnovne karakteristike svoje i drugih kultura uvažavajući multikulturalnu dimenziju evropskih društava;

**2.6.8.** Kritički prosuđuje o socioekonomskim dimenzijama društva na nacionalnom i regionalnom nivou;

**2.6.9.** Promoviše dobrovoljni angažman u aktivnostima od javnog i zajedničkog interesa na nivou škole i zajednice;

**2.6.10.** Obrazlaže svoje stavove i načine rješavanja probleme uvažavajući različita mišljenja, na osnovu sopstvenih kriterijuma;

**2.6.11.** Učestvuje aktivno u radu odjeljenskih i školskih organa i učeničkih udruženja;

**2.6.12.** Procjenjuje različite medije kao izvore informacija i kritički i odgovorno iznosi svoje stavove na dostupnim tradicionalnim medijima i socijalnim mrežama;

**2.6.13.** Afirmiše ljudska prava uvažavajući različite identitete, jednakost i slobodu;

**2.6.14.** Demonstrira pozitivan stav prema demokratskom odlučivanju na nivou škole i zajednice, slobodno izražavajući svoja mišljenja;

**2.6.15.** Promoviše afirmativan stav prema kulturnim, socijalnim i rodnim razlikama prihvatajući kulturu poštovanja i nenasilja;

**2.6.16.** Afirmiše odgovoran odnos prema životnoj sredini i održivom razvoju;

**2.6.17.** Demonstrira interesovanje za društvene događaje, humanističke nauke i interkulturalnu komunikaciju, isključujući predrasude i afirmišući kompromis i socijalnu pravdu.

***7. Preduzetnička kompetencija***

Učenik/Učenica:

**2.7.1.** Objašnjava kako porezi finansiraju aktivnosti države i njeno učešće u obezbjeđivanju javnih dobara i usluga, koncept analize troškova i koristi, koncept kredita i zaduženja;

**2.7.2.** Razlikuje različite oblike aktivnosti koje stvaraju vrijednosti (biznis, javno preduzeće, neprofitna organizacija, itd.);

**2.7.3.** Sastavlja budžet za aktivnosti koje stvaraju vrijednost;

**2.7.4.** Prilagođava svoje djelovanje etičkim aspektima i principima održivog razvoja;

**2.7.5.** Kritički i konstruktivno evaluira postojeće i kreira unaprijeđene ideje koje stvaraju vrijednost, koristeći svoje vještine, kompetencije i različite tehnike prikupljanja alternativnih opcija;

**2.7.6.** Organizuje resurse kako bi se održale jednostavne planirane aktivnosti, samostalno i sa različitim timovima;

**2.7.7.** Procjenjuje prednosti i nedostatke osnovnih finansijskih usluga;

**2.7.8.** Komunicira efikasno vrijednosti i ideje, sopstvene ili tima, sa interesnim grupama iz različitih sfera, kreirajući priče i scenarije koji će motivisati, inspirisati i usmjeriti druge;

**2.7.9.** Pretražuje i upoređuje različite izvore informacija kako bi se smanjile nejasnoće, nesigurnosti i rizici u procesu donošenja odluka;

**2.7.10.** Suočava se sa izazovima i problemima aktivno, hrabro i istrajno, prepoznavajući prilike i prihvaćajući rizik;

**2.7.11.** Demonstrira uvažavanje emocija drugih i motiviše ih sopstvenim primjerima, razvijajući odgovornost, etičnost i brigu o ljudima i svijetu pri stvaranju novih vrijednosti.

***8. Kompetencija kulturološke svijesti i izražavanja***

Učenik/Učenica

Analizira proizvode i izraze nacionalnih, regionalnih i evropskih kultura (jezike, naslijeđe, rituale, tradiciju);

**2.8.1.** Predstavlja stečeno znanje u različitim formama ispitujući uticaj kulture na ideje pojedinca i međusobni uticaj različitih kultura;

**2.8.2.** Generiše sopstvene ideje i osjećaje na zadatu temu, npr. u odnosu na pjesmu, sliku, objekt, problemsku situaciju;

**2.8.3.** Transponuje svoje ideje i osjećanja kroz kreativni proces koristeći različite medije, (npr. tekstualne/ pisane, digitalne, vizuelne, skulpturno modelovanje i sl.);

**2.8.4.** Demonstrira poštovanje baštine i kulturnih formi, sopstvene i drugih kultura;

**2.8.5.** Stvara i učestvuje u organizovanim kolektivnim kulturnim i drugim procesima u školi i zajednici;

**2.8.6.** Afirmiše otvorenost za različite kulturne forme poštujući različitosti kulturnog izražavanja;

**2.8.7.** Demonstrira radoznalost i za istraživanje različitih kulturnih i umjetničkih formi i oblika.